૧૦.	આ સદાશિવ આશ્રમ અને બલાતિબલા મહાશક્તિ પીઠની પ્રતિષ્ઠા કાળથી આ જ સુધી જે ભાઈ બહેનોએ જે કાંઈ તન, મન, ધન વડે સહયોગ આપ્યો છે, આપી રહ્યા છે, તેમજ જે ભાઈબહેનો વિભિન્ન પ્રકારની જપ-તપાદિ સાધના શુદ્ધ અને સરળ હૃદયથી કરી રહ્યાં છે તેઓ મહાન સુકૃતના અધિકારી છે. તે સુકૃતનું અમોઘ ફળ આ જ જન્મમાં તેઓ ભોગવી રહ્યા છે અથવા ભોગવશે, અને અમુક પ્રકારના સુકૃતનું ફળ ભાવી જન્મમાં મેળવશે, પરંતુ કોઈપણ સંયોગમાં આ મહાન સુકૃતનું ફળ વૃથા જઈ શકે જ નહિ, તેમ નિશ્ચયપૂર્વક જાણી લેજો.	(પાન ૧૭, ૧૮)